Δημήτρης Σουλτανόπουλος

Ο Δημήτρης Σουλτανόπουλος (3 Σεπτεμβρίου 1981, Αθήνα), είναι Έλληνας διεθνής πετοσφαιριστής. Έχει ύψος 2,01 μ. και αγωνίζεται ως κεντρικός.
 Καριέρα 
Ο Δημήτρης Σουλτανόπουλος υπέγραψε το πρώτο του επαγγελματικό συμβόλαιο το 1997 στον Άρη Νίκαιας, στον οποίο παρέμεινε μέχρι το 2001, οπότε μεταπήδησε στην Α.Ε. Νικαίας, στην οποία παρέμεινε μέχρι το 2004, με εξαίρεση την περίοδο 2002-03, κατά τη διάρκεια της οποίας αγωνίστηκε στην Ολυμπιάδα Πατρών και τη διετία 2004-2006 αγωνίστηκε στον Α.Ο. Παγκρατίου.

Επόμενος σταθμός στην καριέρα του Δημήτρη Σουλτανόπουλου ήταν ο Ολυμπιακός Πειραιώς, στον οποίο παρέμεινε για τέσσερα χρόνια, καταφέρνοντας να κατακτήσει δύο Πρωταθλήματα Ελλάδας (2009, 2010) και ένα Κύπελλο Ελλάδας (2009).
Το 2010 μεταπήδησε στην Ε.Α. Πατρών, ενώ από το 2011 μέχρι και το 2013 αγωνίστηκε με τον Φοίνικα Σύρου. Το Καλοκαίρι του 2013 εντάχθηκε στον Α.Ο.Π. Κηφισιάς, στον οποίο παρέμεινε μέχρι το τέλος της περιόδου 2014-15, οπότε και επέστρεψε στον Ολυμπιακό. Στις 10 Μαΐου 2016 υπέγραψε συμβόλαιο ανανέωσης με την ομάδα του Ολυμπιακού.

Εκτός από τους τίτλους που έχει κατακτήσει, έχει επίσης τρεις συμμετοχές σε τελικούς του Κυπέλλου Ελλάδας, το 2010 με τον Ολυμπιακό, το 2013 με τον Φοίνικα Σύρου και το 2014 με τον Α.Ο. Κηφισιάς.
Αναμφίβολα πάντως η πιο επιτυχημένη χρονιά της πλούσιας καριέρας του ήταν η περίοδος 2015-16, όπου όχι μόνο κατέκτησε και τους τρεις εγχώριους τίτλους με τον Ολυμπιακό, αλλά και ανακηρύχθηκε «Πολυτιμότερος παίκτης» (MVP) στα Φάιναλ-4 τόσο του Λιγκ Καπ, όσο και του Κυπέλλου Ελλάδας.

 Διεθνής καριέρα 
Ο Δημήτρης Σουλτανόπουλος είναι διεθνής με την ελληνική εθνική ομάδα πετοσφαίρισης από το 2006. Με το αντιπροσωπευτικό μας συγκρότημα έχει πραγματοποιήσει 33 συμμετοχές σε τελικούς και προκριματικούς Ευρωπαϊκών και Παγκοσμίων Πρωταθλημάτων, αλλά και σε αγώνες για την Ευρωπαϊκή και Παγκόσμια Λίγκα πετοσφαίρισης.

 Συλλογικοί τίτλοι - Διακρίσεις 
 Εθνικά Πρωταθλήματα 
2 Πρωταθλήματα Ελλάδας
 2009, 2010

 Εθνικά Κύπελλα 3 Κύπελλα Ελλάδας
 2009, 2016, 2017 (Ολυμπιακός Πειραιώς)

'''3 Λιγκ Καπ Ελλάδας
 2012, 2016, 2017

 Ατομικές διακρίσεις 
 Πρωτάθλημα Ελλάδας 2011-12: Κορυφαία επτάδα πρωταθλήματος Ανασκόπηση Πρωταθλήματος 2011-12 www.volleynews.gr 
 Κύπελλο Ελλάδας 2016 - Γλυφάδα: Πολυτιμότερος Παίκτης (MVP)
 Λιγκ Καπ Ελλάδας 2016 - Ερμούπολη: Πολυτιμότερος Παίκτης (MVP) Ο Σουλτανόπουλος Πολυτιμότερος Παίκτης Κυπέλλου και Λιγκ Καπ 2016 www.redking.gr 

Παραπομπές

 Εξωτερικοί σύνδεσμοι - Πηγές 
 Δημήτρης Σουλτανόπουλος: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
 Δημήτρης Σουλτανόπουλος: Ατομικά στοιχεία - Ομάδες - Τίτλοι www.volleyleague.gr
 Δημήτρης Σουλτανόπουλος: Ατομικά στοιχεία - Ομάδες καριέρας greekvolley.eu
 Δημήτρης Σουλτανόπουλος: Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές Α.Ο.Π. Κηφισιάς